Document ID: 31992R1939

Ir-Regolament Tal-Kummissjoni (KEE) Nru 1939/92
ta’ l-14 ta’ Lulju 1992
li jemenda Regolament (KEE) Nru 2921/90 dwar l-għajnuna għall-produzzjoni ta’ casein u caseinates mill-ħalib xkumat
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 804/68 tas-27 ta’ Ġunju 1968 fuq l-organizzazzjoni komuni tas-suq tal-ħalib u prodotti tal-ħalib [1], kif ġie emendat l-aħħar mir-Regolament (KEE) Nru 816/92 [2], u b’mod speċjali l-Artikolu 11(3) tiegħu,
Billi r-Regolament tal-Kummissjoni (KEE) Nru 756/70 tal-24 t’April 1970 dwar l-għoti ta’ għajnuna għall-ħalib xkumat proċessat f’casein u caseinates [3] tħassar bir-Regolament tal-Kummissjoni (KEE) Nru 2921/90 [4], kif emendat bir-Regolament (KEE) Nru 1768/91 [5]; billi provedimenti speċifiċi kienu adottati sabiex iħaffu r-rilaxx tas-sigurtajiet magħmula mill-1 ta’ Marzu 1989 skond l-Artikolu 4(1) tar-Regolament (KEE) Nru 756/70; billi dawn il-provedimenti għadhom s’issa, għall-ebda raġuni marbuta mal-produtturi msemmija, għenu biex il-każijiet kollha jissolvew; billi ż-żmien stipulat stabbilit minn l-Artikolu 28 tar-Regolament tal-Kummissjoni (KEE) Nru 2220/85 tat-22 ta’ Lulju 1985 li jistabilixxi regoli komuni dettaljati għat-tħaddim tas-sistema ta’ sigurtajiet għall-prodotti agrikoli [6], kif emendat l-aħħar mir-Regolament (KEE) Nru 3745/89 [7], irid għalhekk ikun estiż biex iżomm lura milli jkun hemm xi telf mhux ġustifikat tas-sigurtajiet imsemmija;
Billi l-Artikolu 2(1) tar-Regolament (KEE) Nru 2921/90 jistabbilixxi l-għajnuna għall-ħalib xkumat ipproċessat f’casein jew caseinates; billi minħabba x-xejra tas-suq għal dawn il-prodotti u dik għat-trab tal-ħalib xkumat l-għajnuna trid titnaqqas;
Billi l-miżuri li jipprovdi għalihom dan ir-Regolament jaqblu mal-fehma tal-Kumitat ta’ Ġestjoni għall-Ħalib u l-Prodotti tal-Ħalib,
ADOTTAT DAN IR-REGOLAMENT:
Artikolu 1
Ir-Regolament (KEE) Nru 2921/90 huwa hawnhekk emendat skond li ġej:
1. Fl-Artikolu 2(1) l-ammont ta’ "ECU 7,94" huwa mibdul b’"ECU 7,00";
2. Is-sitt paragrafu li jmiss huwa miżjud ma’ l-Artikolu 6:
"Fuq talba tal-partijiet konċernati ż-żmien stipulat ta’ 12-il xahar u tliet snin speċifikati fl-Artikolu 28 tar-Regolament (KEE) Nru 2220/85 jista’ jiżdied għal 18-il xahar u 42 xahar rispettivament."
Artikolu 2
Dan ir-Regolament għandu jidħol fis-seħħ fit-tielet ġurnata wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Iżda,
- l-punt 1 fl-Artikolu 1 għandu jgħodd mill-20 ta’ Lulju 1992,
- il-punt 2 fl-Artikolu 1 għandu jgħodd mill-1 ta’ Ottubru 1991.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-14 ta’ Lulju 1992.

Labels: 17
6